E MAI suruta na vusi na balolo ni vakanananu nei Suva e na nona sa qai sotava na i matai ni nona druka vua e dua na timi gone ni Lautoka e na 1 kei 0 e na e na sotasota ni Rewa Galaxy Premier League e na yakavi ni Siga Tabu.
Me vaka ni a sega ni qito e dua na nodratou gone nuitaki na Suva ko Ravinesh Karan Singh, e a kuria tale oqori e na gauna e mai mavoa kina o Sakaraia Nasua ka lewe ni timi ni Yabaki 23 e na nodrau a coqa kei koya na i vakatawa ni matamata ni Lautoka ko Levi Tawake.
Ratou a vakamosia na uludratou na i taukei ni rara na matatimi gone ni Lautoka e na nodratou vakayagataka toka na totolo e toka vei iratou kei na nodratou vaku polo ka vakavuna me ratou vakacuruma kina na timi ni Shop and Save ni Lautoka oqo e na polo ki matamata e na i ka 27 ni miniti.
E a rawa oqori e na dua na veisoli polo rau a vakayacora o Edward Justin, Kavaia Rawaqa kei Mohammed Shazil Ali me dreta ki na yasana i matau na polo ka caqeta yani ki matamata ka sega ni tarova rawa na i vakatawa ni matamata ni Suva o Ulaiasi Tamanisau.
A rawa vei Suva me vakacuruma e dua na kai me rau bau tai kina e na i ka 35 ni miniti e na nona vakauta cake na polo o Pita Rabo. Ia, a mani kocova o Napolioni Qasevakatini ni sa raica na matama ka sega mada ga ni bau vakatulewataka vakavinaka ka sa tavulaka ga yani na kena i caqe me cala kina e matamata.
A sega soti sara ni daumaka vaka oti na i tosoto ni qito e na i karua ni veimama ena nodratou sa tataqomaki voli ga na matatimi ni Lautoka, ka mai yakusurasura yani na nodra i vakatagedegede ni qito na timi ni Suva. Na druka nei Suva e vakadeitaki iratou tikoga ki na i karua ni tutu e na 12 na poidi, e sa biligi ireatou ki na i ka va ni tutu na matatimi ni Labasa na qaqa nei Lautoka me vaka esa i ka tolu tiko e na gauna oqo ni oti e vitu na qito.
Lewe ni timi:
Suva- Ulaiasi Tamanisau, Kolinio Sivoki, Poasa Bainivalu (C), Leone Damudamu, Tomasi Uculoa, Dave Radrigai, Shahil Dave, Nickel Chand, Sakaraia Naisua (Waisake Navunigasau), Pita Rabo, Napolioni Qasevakatini.
Lautoka- Levi Tawake, Isikeli Jeke Keli, Peni Finau, Leone Vurukania, Zibraaz Sahib (C), Arvindra Naidu, Shiron Naidu, Kelvin Naidu, Kavaia Rawaqa, Mohammed Shazil Ali, Justin Edward.Home | Top
"This will be a great advantage for locals living overseas, particularly our readers who are soldiers and Fijians serving in the British Army," Mr Ravula said.
"I am delighted with it, it's a major project and it is a major achievement for the newspaper and greater service to our readers offshore," The Fiji Times publisher Hank Arts said. "I think the people will love it," he said.The Fiji Times editor-in-chief Fred Wesley voiced similar sentiments and added uploading the vernacular newspaper online was part of The Fiji Times' service to its readers.
"We hope this site will assist our readers in terms of helping them understand and value the iTaukei language, culture and traditions," Mr Wesley said.
fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn eng_Latn eng_Latn eng_Latn